**Roma Nemzetiségi Önkormányzat**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: jegyzo@kerecsend.hu**

***J e g y z ő k ö n y v***

***a Kerecsendi Roma Nemzetiségi Önkormányzat***

***2024. április 17-ei testületi üléséről***

**Az ülésen elfogadott döntések:**

|  |  |
| --- | --- |
| 10/2024. (IV.17.) RNÖ határozat | Majális határozat |
| 11/2024. (IV.17.) RNÖ határozat | 2024. évi kirándulás határozat |
| 12/2024. (IV.17.) RNÖ határozat | Majális hangosítás és disco határozat |
| 13/2024. (IV.17.) RNÖ határozat | Útiköltség határozat |
| 14/2024. (IV.17.) RNÖ határozat | Romanap költség határozat |

*A jegyzőkönyv 13-17. közötti számozott oldalt tartalmaz.*

**J E G Y Z Ő K Ö N Y V**

**Készült:** 2024. április 17-én Roma Nemzetiségi Önkormányzat képviselő-testületi ülésén (Kerecsend, Fő u. 55., 10:00)

**Jelen vannak:**

Suha József elnök

Nagy Ferenc elnök-helyettes

Váradi Tiborné képviselő

Burai József képviselő

dr. Szász Kata jegyző

Forgácsné Román Rita alpolgármester

Békési Eszter jegyzőkönyvvezető

**Az ülés napirendje:**

1. Tájékoztató az előző testületi ülés óta eltelt intézkedésekről

eladó: Suha József elnök

2. A 2024. évi feladatalapú támogatás

előadó: Suha József elnök

3. Egyebek

**Suha József elnök**

Köszöntök mindenkit a mai testületi ülésünkön. Külön köszönöm dr. Szász Kata jegyzőnőt és Forgácsné Román Ritát. A napirendi pontokkal kapcsolatban egyet ért-e mindenki? Amennyiben igen, szavazzunk.

*Az RNÖ a javaslatot elfogadta, a jegyzőkönyv hitelesítésével Nagy Ferenc elnök-helyettest bízta meg, a napirendhez javaslat nem hangzott el.*

**1. napirendi pont**

**Suha József elnök**

Egy rövid tájékoztatót szeretnék tartani. Kétszer történt megbeszélés a majálissal kapcsolatban. Egyeztettünk és 150 000 Ft-al támogatjuk a majálist, illetve egyeztettünk a civil szervezetekkel. A másik fontos dolog, ami történt, hogy a RIOSZ szervezet színeiben indulunk a választásokon, a meghatalmazás el is készült. A Lungo Drom csatlakozott a RIOSZ-hoz. Megérkezett a feladatalapú támogatás. Összesen 558.448 Ft került megállapításra, melynek a fele meg is érkezett. A második napirendi pontban ezt tárgyaljuk meg.

Más esemény nem történt az előző testületi-ülés óta.

*A képviselő-testület tudomásul vette a tájékoztatót.*

**2. napirendi pont**

**Suha József elnök**

Ahogy említettem megkaptuk a feladatalapú támogatást. Én javasolni szeretném, hogy a majálisra meghatározott 1500 000 Ft-os összeget 100 000 Ft-tal egészítsük ki, mert úgy gondolom szükség lesz a 250 000 Ft-ra. Aki ezzel egyet ért, kérem szavazzon!

*A Képviselő-testület egyhangú szavazással (négy igen szavazattal) az alábbi határozatot fogadta el:*

**10/2024. (IV.17.) határozat**

A Kerecsendi Roma Nemzetiségi Önkormányzat Képviselő-testülete a 2024. évi Majális megszervezésére, valamint az azon történő részvételre 250.000 Ft összeget állapít meg.

Felelős: Suha József elnök

Határidő: 2024. május 1.

**Suha József elnök**

Továbbá a kirándulásra terveztünk 100 000 Ft-ot, de úgy gondolom ez kevés lesz. Javaslom, ezt is egészítsük ki 100 000 Ft-tal. Aki ezzel egyet ért, kérem szavazzon!

*A Képviselő-testület egyhangú szavazással (négy igen szavazattal) az alábbi határozatokat fogadta el:*

**11/2024. (IV.17.) határozat**

A Kerecsendi Roma Nemzetiségi Önkormányzat Képviselő-testülete a 2024. évi kirándulás megszervezésre 200.000 Ft összeget állapít meg.

Felelős: Suha József elnök

Határidő: 2024. december 20.

**Nagy Ferenc elnök-helyettes**

A majálisra felkérhetnénk Csefyt, hogy csináljon megint egy szabadtéri discot, mint a Romanapon. Ez a költség 50 000 Ft. lenne. Ő a hangosítást, mindent megoldana, ahogy tavaly is.

**Suha József elnök**

Jó hangulatot csinált tavaly is, támogatom. Aki egyet ért, kérem szavazzon!

*A Képviselő-testület egyhangú szavazással (négy igen szavazattal) az alábbi határozatokat fogadta el:*

**12/2024. (IV.17.) határozat**

A Kerecsendi Roma Nemzetiségi Önkormányzat Képviselő-testülete a 2024. évi Majálison a hangosítás, valamint szabadtéri disco megszervezésére 50.000 Ft összeget állapít meg.

Felelős: Suha József elnök

Határidő: 2024. május 1.

**Suha József elnök**

Útiköltségre nem terveztünk be, ezért úgy gondolom, hogy egy 40 000 Ft-ot számoljuk erre.

Ezzel kapcsolatban kérdés van-e? Amennyiben nincs, kérem szavazzon, aki egyet ért!

*A Képviselő-testület egyhangú szavazással (négy igen szavazattal) az alábbi határozatokat fogadta el:*

**13/2024. (IV.17.) határozat**

A Kerecsendi Roma Nemzetiségi Önkormányzat Képviselő-testülete a 2024. évi költségvetésbe 40.000 Ft összegben állapít meg útiköltség támogatást.

Felelős: Suha József elnök

Határidő: 2024. december 30.

**Suha József elnök**

A Romanapra beterveztünk 200 000 Ft-ot. Azt javaslom, hogy a megmaradt összeggel egészítsük ki ezt az összeget, mert tavaly is sok pénz elment a rendezvényre. Mi a véleményetek erről?

**Nagy Ferenc elnök-helyettes**

Jó rendben.

**Váradi Tiborné képviselő**

Egészítsük ki, persze.

**Suha József elnök**

Akkor szavazhatunk? Aki egyet ért, kérem tegye fel a kezét!

*A Képviselő-testület egyhangú szavazással (négy igen szavazattal) az alábbi határozatokat fogadta el:*

**14/2024. (IV.17.) határozat**

A Kerecsendi Roma Nemzetiségi Önkormányzat Képviselő-testülete a 2024. évi Romanap megvalósítására összesen 460.000 Ft összeget tesz félre.

Felelős: Suha József elnök

Határidő: 2024. december 30.

**3. napirendi pont**

**Suha József elnök**

Az Egyebek napirendben szeretném Ritát megkérni, hogy tájékoztasson minket a pályázat helyzetéről.

**Forgácsné Román Rita alpolgármester**

Köszönöm szépen. A pályázat érvényes, befogadásra került. Hiánypótlásként érkezett, hogy 150 000 Ft étkezésre nem számolható, így azt le kellett húzni a költségekből, illetve az árajánlat nem volt megfelelő, a fejléc volt hiányos. Ez megoldódott, újra ki kellett tölteni. Egyeztettem a menedzser hölggyel. Így körülbelül egy 733 000 Ft-os keret maradt. Ebből az összegből 500 000 Ft a fellépő költsége, a maradék pedig eszközökre. Kunó Máriótól érkezett előzetes árajánlat, hogy a pályázatot be tudjuk adni. A megmaradt összeg a fellépések utáni vendéglátásra került beírásra. Attól függ mit enged a pályázat.

**Nagy Ferenc elnök-helyettes**

A színpaddal, hangosítással kapcsolatban, ha felveszed a kapcsolatot az úrral, kérj tőle azonnal árajánlatot, ne járjunk úgy, mint tavaly.

**Suha József elnök**

Egyebekben van-e valakinek hozzászólása?

Amennyiben nincs, az ülést bezárom. Köszönöm a mai munkát.

*Az ülésen egyéb észrevétel, hozzászólás nem hangzott el, ezért Suha József elnök bezárta azt.*

kmf.

Suha József Nagy Ferenc elnök elnök-helyettes